
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1344 

----- ’ 1 Ιουλίου 1999 


ΑΠΟΦΑΣΕΙ Σ 

Αρίθ. Ε5/34 

Κανονισμός σπουδών Τ.Ε.Ι. Κοζάνης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις τηςπαρ. 19του άρθρου 1 τουΝ. 2621/98 
«Ρύθμιση θεμάτων οργάνωσης και λειτουργίας των τε¬ 
χνολογικών εκπαιδευτικών ιδρυμάτων και άλλες διατά¬ 
ξεις» {ΦΕΚ136 τ. Α'). 

2. Την αριθμ. 6/17-21/12.98 απόφαση της συνέλευσης 
του ΤΕΙ Κοζάνης, η οποία μας διαβιβάστηκε με το αριθμ. 
Φ.Υ.Υ/21.3/2363/29.12.9Β έγγραφο του ΤΕΙ Κοζάνης. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε ως προς τη νομιμότητά της και την πληρό¬ 
τητα της την αριθμ. 6/17-21.12.98 απόφαση της συνέλευ- 
σηςτου Τεχνολογικού Εκπαιδευτικού Ιδρύματος (ΤΕΙ) Κο¬ 
ζάνης με την οποία καταρτίστηκε ο κανονισμός σπουδών 
του παραπάνω ιδρύματος, και η οποία έχει ως ακολού¬ 
θως: 

ΚΕΦΑΛΑΙΟ ΠΡΩΤΟ 

Σπουδαστές ΤΕΙ, Εγγραφές, Κύκλοι Σπουδών, 
Μαθήματα 

Άρθρα 1 

Σπουδαστές Τεχνολογικών Εκπαιδευτικών Ιδρυμάτων- 
Εγγραφές 

1. Σπουδαστές ΤΕΙ καθίστανται όσοι εγγράφονται σ' αυ¬ 
τά μετά από εισαγωγή, μετεγγραφή ή κατάταξη σύμφωνα 
με τις κείμενες διατάξεις. 

2. Οι εγγραφές των νεοεισαγομένων σπουδαστών γίνο¬ 
νται στο οικείο τμήμα της σχολής μέσα στα χρονικά όρια 
που ορίζονται εκάστοτε με τις υπουργικές αποφάσεις για 
την εισαγωγή νέων σπουδαστών και με βάση τα δικαιολο- 
γητικά που ορίζονται στις ίδιες αποφάσεις. 

Για όσους προέρχονται από μετεγγραφή ή κατάταξη 
για την εγγραφή τους απαιτείται η έκδοση σχετικής από¬ 
φασης του τμήματος σύμφωνα με τις κείμενες διατάξεις. 

3. Για λόγους εξαιρετικής ανάγκης, όπως παρατεταμέ- 
νη θεομηνία, σοβαρή ασθένεια, στράτευση ή απουοία στο 


εξωτερικό, είναι δυνατή η έγγραφη σπουδαστή, που κα¬ 
θυστέρησε να εγγράφει μέσα στις προθεσμίες της προη¬ 
γούμενης παραγράφου του άρθρου αυτού, με αιτιολογη¬ 
μένη απόφαση του συμβουλίου του Τμήματος, ύστερα α¬ 
πό αίτηση του ενδιαφερομένου σπουδαστή η οποία 
υποβάλλεται σε αποκλειστική προθεσμία τριάντα (30) η¬ 
μερών από τη λήξη της προθεσμίας εγγραφής και στην ο¬ 
ποία εκτίθενται και οι λόγοι της καθυστέρησης. Σπουδα¬ 
στής που δεν γράφτηκε ούτε με τη διαδικασία του προη¬ 
γούμενου εδαφίου αυτής της παραγράφου, χάνει το 
δικαίωμα εγγραφής του στο ΤΕΙ. 

4. Σπουδαστής που έχει εγγράφει και παρακολουθεί μα¬ 
θήματα σ’ ορισμένο ΤΕΙ δεν μπορεί να είναι συγχρόνως 
σπουδαστής και σε άλλο τριτοβάθμιο εκπαιδευτικό ίδρυ¬ 
μα. 

Άρθρο 2 

Ανανέωση εγγραφής 

1. Με την επιφύλαξη της παρ. 6 του άρθρου 27 του Ν. 
1404/1983, ο σπουδαστής υποχρεούται ανά εξάμηνο σε 
ανανέωση εγγραφής. Η ανανέωση γίνεται μία εβδομάδα 
τουλάχιστον πριν από την έναρξη των μαθημάτων του ε¬ 
ξαμήνου με ειδική έντυπη δήλωση που διατίθεται από το 
τμήμα. 

2. Σπουδαστής που δεν ανανέωσε την έγγραφη του για 
δύο (2) συνεχόμενα ή για τρία (3) μη συνεχόμενα εξάμηνο 
σπουδών, χάνει τη δυνατότητα να συνεχίσει τις σπουδές 
του στο ΤΕΙ και διαγράφεται από τα μητρώα του Τμήμα¬ 
τος. 

Άρθρο 3 

Κύκλοι σπουδών, έναρξη, διακοπή και λήξη μαθημάτων 

1. Τη βασική εκπαιδευτική περίοδο στα ΤΕΙ αποτελεί το 
διδακτικό εξάμηνο. Κάθε διδακτικό έτος που αρχίζει την 
1η Σεπτεμβρίου και λήγει την 5η Ιουλίου περιλαμβάνει 
δύο αυτοτελή διδακτικά εξάμηνα το χειμερινό και το εα¬ 
ρινό. 

Η διδασκαλία των μαθημάτων του χειμερινού εξαμήνου 
αρχίζει την πρώτη Δευτέρα μετά τις 19 Σεπτεμβρίου και 
του εαρινού εξαμήνου μετά τη λήξη των εξετάσεων της β 
περιόδου του χειμερινού εξαμήνου. Μεταξύ των δύο εξε¬ 
ταστικών περιόδων του χειμερινού εξαμήνου ή μετά τη 
λήξη της δεύτερης εξεταστικής περιόδου και μέχρι την έ¬ 
ναρξη του εαρινού εξαμήνου μπορούν να παρεμβάλλο¬ 
νται ημέρες ελεύθερες μαθημάτων. 


Η 

2. Κατά τη διάρκεια των εξαμήνων μαθήματα και εξετά¬ 
σεις δε διεξάγονται τις επίσημες εορτές και διακοπές που 
ορίζονται στον εσωτερικό κανονισμό των ΤΕΙ. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακτικού έτους, καθορίζονται κατ' εφαρμογή των δια¬ 
τάξεων του παρόντος άρθρου σε συνδυασμό μ' εκείνες 
του άρθρου 27 του Ν. 1404/83 από το συμβούλιο του ΤΕΙ 
και ανακοινώνονται, με ευθύνη του Αντιπροέδρου κάθε 
ΤΕΙ, ενιαία για όλες τις σχολές του ΤΕΙ το αργότερο μέχρι 
τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση Σπουδών, Μορφές Διδασκαλίας, 
Εκπαιδευτικές Εκδρομές 

Άρθρο 4 

Οργάνωση μαθημάτων - Προγράμματα Σπουδών 

1. Οι σπουδές στο ΤΕΙ οργανώνονται με βάση το εξαμη¬ 
νιαίο μάθημα. Τα μαθήματα του προγράμματος σπουδών 
κάθε τμήματος διακρίνονται σε γενικά υποχρεωτικά, κατ’ 
επιλογήν υποχρεωτικά και προαιρετικά, ως εξής: 

α) Γενικά υποχρεωτικά μαθήματα είναι τα μαθήματα υ¬ 
ποδομής και τα βασικά μαθήματα της ειδικότητας, τα ο¬ 
ποία είναι υποχρεωτικά για όλους τους σπουδαστές του 
τμήματος. 

β) Κατ' επιλογήν υποχρεωτικά μαθήματα ειδικότητας 
που επιλέγονται από τους σπουδαστές από πίνακα πε¬ 
ρισσότερων μαθημάτων. Τα μαθήματα αυτά μπορεί να εί¬ 
ναι ομαδοποιημένα, οπότε ο σπουδαστής επιλέγει υπο¬ 
χρεωτικά όλα τα μαθήματα μιας ομάδας, εκτός εάν είναι 
αδύνατη η διδασκαλία όλων των μαθημάτων μιας ομά¬ 
δας. Στην περίπτωση αυτή γίνεται ελεύθερη επιλογή για 
τη συμπλήρωση των μαθημάτων της ομάδας. Εάν έχουν 
οριστεί κατευθύνσεις, τα μαθήματα που τις χαρακτηρί¬ 
ζουν είναι ομαδοποιημένα. 

γ) Προαιρετικά μαθήματα είναι μαθήματα γενικής μόρ¬ 
φωσης ή μαθήματα εμβάθυνσης, υποδομής ή διεπιστη¬ 
μονικά. 

2. Κάθε μάθημα του προγράμματος σπουδών του τμή¬ 
ματος χαρακτηρίζεται από έναν αριθμό διδακτικών μονά¬ 
δων (δ.μ.). Η διδακτική μονάδα αντιστοιχεί σε μια εβδο¬ 
μαδιαία ώρα διδασκαλίας, για όλα τα μαθήματα του τμή¬ 
ματος. Η πτυχιακή εργασία χαρακτηρίζεται από 10 μέχρι 
20 δ.μ. Η βαρύτητα της πτυχιακής εργασίας με τον ακρι¬ 
βή αριθμό διδακτικών μονάδων καθορίζεται από το συμ¬ 
βούλιο κάθε Τμήματος. Στις εκπαιδευτικές επισκέψεις 
δεν αντιστοιχούν διδακτικές μονάδες. 

3. Για τη λήξη του πτυχίου του τμήματος ορίζεται για τα 
κατ’ επιλογήν υποχρεωτικά μαθήματα καθώς και για τα 
προαιρεπκά μαθήματα ένας ελάχιστος συνολικός αριθ¬ 
μός διδακτικών μονάδων της παραγράφου 2 του άρθρου 
αυτού. 

Ειδικότερα με βάση το περίγραμμα σπουδών και τη δέ¬ 
σμευση του εδαφίου (γ) της παραγρ. 5 του άρθρου αυτού 
καθορίζεται ο αριθμός των διδακτικών μονάδων για τα 
κατ’ επιλογή υποχρεωπκά και προαιρετικά μαθήματα. 

4. Εάν οι γνώσεις που παρέχονται σ' ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενοτου δεύτερου. 

Ένα μάθημα μπορεί να είναι ταυτόχρονα και προαπαι- 
τούμενο ενός μαθήματος και εξαρτώμενο από άλλο μά¬ 


θημα. Για κάθε μάθημα μπορεί να υπάρχουν μέχρι δύο (2) 
προαπαιτούμενα μαθήματα και σε κάθε προαπαιτούμενο 
αντιστοιχούν μέχρι δύο ( 2 ) εξαρτώμενα μαθήματα. 

Τα αλληλοσυνδεόμενα με τον τρόπο αυτό μαθήματα 
σχηματίζουν ομάδες που περιλαμβάνουν μέχρι τρία (3) 
μαθήματα και δεν έχουν μεταξύ τους κοινά μαθήματα. 

Ο ολικός αριθμός των προαπαιτούμενων κυμαίνεται με¬ 
ταξύ 15% και 30 και ο ολικός αριθμός των αλληλοσυνδεό- 
μενων μαθημάτων μεταξύ 15% και 45 του συνόλου των υ¬ 
ποχρεωτικών μαθημάτων του τμήματος. 

5. Η γενική συνέλευση του τμήματος αποφασίζει με βά¬ 
ση το περίγραμμα του προγράμματος σπουδών για: α) 
τον καταρχήν διαχωρισμό των μαθημάτων σε θεωρητική, 
φροντιστηριακή και εργαστηριακή μορφή διδασκαλίας, 
β) την ειδικότερη ανάλυση του περιγράμματος και των ε¬ 
βδομαδιαίων ωρών κάθε μαθήματος και γ) τα προαπαι- 
τουμενα και τα εξαρτώμενα από αυτά μαθήματα κατά τις 
διακρίσεις της παραγρ. 3 του άρθρου αυτού. 

Τέλος, η γενική συνέλευση του τμήματος κατά την κα¬ 
τανομή των μαθημάτωντου τμήματος ανά εξάμηνο σπου¬ 
δών, σύμφωνα με την παράγραφο 1/β του άρθρου 26 του 
. Ν. 1404/83, μεριμνά ώστε: 

α) τα τυπικά προγράμματα των τριών πρώτων εξαμήνων 
σπουδών να μην περιλαμβάνουν κατ’ επιλογήν υποχρεω¬ 
τικά μαθήματα, 

β) να διασφαλίζεται η ορθή αλληλουχία μεταξύ των 
προαπαιτούμενων και των εξαρτημένων από αυτά μαθη¬ 
μάτων και 

γ) το τυπικό πρόγραμμα κάθε εξαμήνου σπουδών να πε¬ 
ριέχει μαθήματα με συνολικό αριθμό εβδομαδιαίων διδα¬ 
κτικών ωρών 20 έως 35. Υπέρβαση του ορίου αυτού δι¬ 
καιολογείται μόνο αν μεγάλο μέρος του διδακτικού έργου 
σ’ αυτό το εξάμηνο σπουδών προσφέρεται με τη μορφή 
εργαστηριακών ή πρακτικών ασκήσεων ή επισκέψεων. Τα 
μαθήματα των τυπικών προγραμμάτων χαρακτηρίζονται 
από το είδος τους (γενικά υποχρεωτικά, κατ' επιλογήν υ¬ 
ποχρεωπκά, προαιρετικά) και από τις μορφές διδασκα¬ 
λίας τους {θεωρία, εργαστήρια κ.λ.π.). 

6. Εάν στο πρόγραμμα σπουδών του τμήματος περι¬ 
λαμβάνονται και μαθήματα που ανήκουν στο γνωστικό πε¬ 
δίο τμήματος ή ομάδας μαθημάτων άλλου τμήματος, για 
την κατάρπση του προγράμματος σπουδών του τμήμα¬ 
τος, αναφορικά με τα μαθήματα αυτά, σύμφωνα με τις 
ρυθμίσεις της προηγούμενης παραγράφου του άρθρου 
αυτού, και κατ’ ανάλογη εφαρμογή της παραγράφου 4 
του άρθρου 26 Ν. 1404/83 απαιτείται η σύμφωνη γνώμη 
της Γενικής Συνέλευσης του οικείου γενικού τμήματος ή 
της οικείας ομάδας μαθημάτων. 

Εάν δεν γίνει δυνατή η επίτευξη συμφωνίας, η οριστική 
απόφαση λαμβάνεται από το συμβούλιο της σχολής, προ- 
κειμένου για τμήματα και ομάδες μαθημάτων της ίδιας 
σχολής, ή από το συμβούλιο του ΤΕΙ σε διαφορετική πε¬ 
ρίπτωση. 

7. Το αργότερο δέκα (10) ημέρες πριν από την έναρξη 
των μαθημάτων κάθε διδακτικού εξαμήνου, συντάσσεται 
με τη φροντίδα του συ μβουλίου του τμήματος και ανακοι¬ 
νώνεται με ευθύνη του προϊσταμένου του τμήματος, το ε¬ 
βδομαδιαίο ωρολόγιο πρόγραμμα μαθημάτων του τμή¬ 
ματος το οποίο περιέχει: 

α) Τα τυπικά προγράμματα σπουδών κάθε εξαμήνου. 

β) Τα μέλη του ΕΠ και ΕΕΠ που θα διδάξουν κάθε μάθη¬ 
μα των τυπικών προγραμμάτων και 

γ) Την ημέρα, την ώρα και την αίθουσα ή το χώρο που θα 

πραγματοποιηθεί κάθε μάθημα. Κατά την κατάρτιση του 
εβδομαδιαίου ωρολογίου προγράμματος κάθε τμήματος 
λαμβάνεται πρόνοια, ώστε να συμπίπτει ελεύθερος χρό¬ 
νος 3-4 ωρών σε συγκεκριμένη ημέρατης εβδομάδας που 
θα χρησιμοποιείται για τη σύγκλιση των οργάνωντου τμή¬ 
ματος ή συνελεύσεων των μελών του ΤΕΙ. 

8. α) Τα τυπικά προγράμματα των εξαμήνων σπουδών 
του τμήματος είναι ενδεικτικά και όχι υποχρεωτικά για 
τους σπουδαστές του τμήματος, με την επιφύλαξη της 
παραγράφου. 1 περίπτωση α’ του άρθρου αυτού. 0 
σπουδαστής μπορεί για κάθε διδακτικό εξάμηνο να κα¬ 
ταρτίζει το ατομικό του πρόγραμμα σπουδών, το οποίο 
περιλαμβάνει τα μαθήματα που επιθυμεί και πρόκειται να 
παρακολουθήσει κατά το εξάμηνο αυτό. Σχετική δήλωση 
υποβάλλουν στο τμήμα όλοι οι σπουδαστές του ταυτό¬ 
χρονα με την εγγραφή ή ανανέωση εγγραφής τους. 

Μέσα σε μία εβδομάδα από την έναρξη των μαθημάτων 
του εξαμήνου ο σπουδαστής έχει τη δυνατότητα τροπο¬ 
ποίησης της αρχικής δήλωσής του. 

β) Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρε¬ 
ωτικά πρόνοια ώστε: 

ι) Το σύνολο των εβδομαδιαίων ωρών διδασκαλίας για 
τα μαθήματα που δηλώνει να κυμαίνεται μεταξύ 20 και 45 
ωρών και 

ιι) Να μην δηλώνονται μαθήματα τα προαπαιτούμενα 
των οποίων δεν έχει παρακολουθήσει με επιτυχία ο σπου¬ 
δαστής. 

γ) Εάν στη δήλωση των μαθημάτων που θα παρακολου¬ 
θήσει ο σπουδαστής σ' ένα εξάμηνο δεν τηρούνται οι όροι 
του προηγούμενου εδαφίου, θεωρείται ότι η δήλωση πε¬ 
ριλαμβάνει τα μαθήματα του εξαμήνου εισαγωγής, προ- 
κειμένου για πρωτοεισαγόμενους σπουδαστές, ενώ για 
παλιότερους σπουδαστές τροποποιείται η δήλωση μαθη¬ 
μάτων με απόφαση του συμβουλίου του τμήματος ύστε¬ 
ρα από συνεννόηση με το σπουδαστή. 

9. Σε καμία περίπτωση ο σπουδαστής, κατ' εφαρμογή 
της περίπτωσης (1ι) του εδαφίου (β) της προηγούμενης 
παραγράφου, δε μπορεί να καταστεί πτυχιούχος νωρίτε¬ 
ρα από την προβλεπόμενη χρονική διάρκεια σπουδώντου 
τμήματος. 

Άρθρο 5 

Διδασκαλία ξένων γλωσσών 

1. Σε κάθε τμήμα του ΤΕΙ διδάσκονται μια ή περισσότε¬ 
ρες από τις γλώσσες, αγγλική, γαλλική, γερμανική, ιτα¬ 
λική ή ρωσική. 

Ανάλογα με το γνωστικό αντικείμενο ή την επαγγελμα¬ 
τική κατεύθυνση αποφοίτων του τμήματος, η διδασκαλία 
της ξένης γλώσσας έχει ως σκοπό να μάθουν οι σπουδα¬ 
στές τη γλώσσα πολύ καλά ή σε βαθμό που να μπορούν 
να κατανοούν κείμενα της ειδικότητάς τους. 

2. Στο τυπικό πρόγραμμα σπουδών το μάθημα της ξέ¬ 
νης γλώσσας προβλέπεται σε τέσσερα τουλάχιστον εξά¬ 
μηνα σπουδών. Η ξένη γλώσσα ανήκει στα γενικά υπο¬ 
χρεωτικά ή στα κατ’ επιλογήν υποχρεωτικά μαθήματατου 
τμήματος, είναι όμως δυνατό να επιλεγεί και ως προαιρε¬ 
τικό μάθημα στην περίπτωση που άλλη ξένη γλώσσα έχει 
δηλωθεί ως υποχρεωτική. 

3. Ο πρωτοεισαγόμενος σπουδαστής που κατέχει την 
ξένη γλώσσα μπορεί να ζητήσει την απαλλαγή του από 
την υποχρέωση παρακολούθησης της γλώσσας αυτή. Για 
το σκοπό αυτό με απόφαση του προϊσταμένου της οικεί¬ 


ου γενικού τμήματος ανατίθεται σε δύο (2) μέλη του ΕΕΠ 
της αντίστοιχης γλώσσας η εξέταση και εισήγηση στο 
συμβούλιο του τμήματος για την απαλλαγή του ή μη από 
την παρακολούθηση των μαθημάτων της ξένης γλώσσας 
για ένα ή περισσότερα εξάμηνα σπουδών. Προκειμένου 
για την απαλλαγή από την παρακολούθηση εξαμήνων στα 
οπαία διδάσκεται κατά κύριο λόγο η ορολογία της ειδικό¬ 
τητας, η διμελής εξετασπκή επιτροπή ορίζεται με κοινή α¬ 
πόφαση των προϊσταμένων του τμήματος και του γενικού 
τμήματος και αποτελείται από ένα μέλος του Ε.Π. και ένα 
του Ε.Ε.Π. αντίστοιχης γλώσσας. 

Τα εξαμηνιαία μαθήματα ξένης γλώσσας από τα οποία 
απαλλάσσεται ένας σπουδαστής δε βαθμολογούνται. 

Άρθρο 6 

Μορφές διδασκαλίας , συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: Θε¬ 
ωρητική από έδρας διδασκαλία, σεμινάρια, φρονπστη- 
ριακές, πρακτικές και εργαστηριακές ασκήσεις, ανάθεση 
εκπόνησης εργασιών ατομικά ή ομαδικά και εκπαιδευτι¬ 
κές επισκέψεις και εκδρομές. 

2. α) Η θεωρητική ή από έδρα διδασκαλία μαθήματος, 
παρουσιάζει εποππκά μια ευρεία περιοχή ενός γνωστι- 
κού αντικειμένου και τον σχετικά μ’ αυτή επιστημονικό 
προβληματισμό. Τμήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή εργαστηριακών ασκή¬ 
σεων ύστερα απόφαση της ομάδας μαθημάτων. Επίσης 
μέρος της ύλης μπορεί να ανατίθεται για παρουσίαση σε 
σπουδαστές ατομικά ή ομαδικά. Η συνθετική εφαρμογή 
γνώσεων, μεθόδων και διαδικασιών γίνεται σε ειδικά επι¬ 
λεγμένα θέματα που αναθέτει ο καθηγητής στους σπου¬ 
δαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε με γαλύτερα βάθος και έκταση με τη 
συνεργασία και καθοδήγηση που διδάσκονται και τη βοή¬ 
θεια σχεπκής βιβλιογραφίας. 

γ) Οι εργαστηριακές και πρακπκές ασκήσεις πραγμα¬ 
τοποιούνται περιοδικά σε κατάλληλους χώρους του ΤΕΙ ή 
χώρους εργασίας στους οποίους οι σπουδαστές κάτω α¬ 
πό την επίβλεψη και με την καθοδήγηση του εκπαιδευτι¬ 
κού προσωπικού εκπαιδεύονται κατά μικρές ομάδες στην 
εφαρμογή θεωρητικών, επαγγελματικών ή τεχνολογικών 
μεθόδων, το χειρισμό τεχνικών συστημάτων, τον εθισμό 
στην ομαδική εργασία, τη σύνταξη περιγραφικών εκθέσε¬ 
ων κ.λ.π. ώστε ν’ αποκτούν τις κατάλληλες δεξιότητες. 

3. α) Ο ελάχιστος αριθμός των ακροατών σπουδαστών 
ενός τμήματος για την παρακολούθηση της διδασκαλίας 
θεωρητικών μαθημάτων δεν επιτρέπεται να είναι μικρότε¬ 
ρος των εκατό (100) εκτός των περιπτώσεων, που οι εγ¬ 
γεγραμμένοι σ’ αυτό είναι ολιγότεροι. 

β) Συνδιδασκαλία του ίδιου θεωρητικού μαθήματοςδια- 
φορετικών τμημάτων Σχολής μπορεί να γίνει, όταν υπάρ¬ 
χει δυνατότητα, με απόφαση του συμβουλίου της σχολής 
που ανήκουν τα τμήματα. 

γ) Για τη διεξαγωγή των εργαστηριακών ασκήσεων ο ε¬ 
λάχιστος αριθμός των σπουδαστών ονά τμήμα δεν θα εί¬ 
ναι μικρότερος των είκοσι (20) ατόμων, του δε Ε.Π. σ’ αυ¬ 
τό ανώτερος των δύο (2), εκ των οποίων ο ένας Καθηγη¬ 
τής κατά προτεραιότητα ή Επίκουρος Καθηγητής. 

Με απόφαση της Γ ενικής Συνέλευσης του τμήματος σε 
ειδικές περιπτώσεις ο αριθμός των σπουδαστών μπορεί 



17460 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


να είναι μικρότερος των είκοσι (20), όπως μικρότερος α¬ 
ριθμός σπουδαστών, ειδικά εργαστήρια αυξημένου κιν¬ 
δύνου, μικροί χώροι, περιορισμένος εξοπλισμός. 

Άρθρο 7 

Διάρκεια διδασκαλίας και ασκήσεων 

1. Η διάρκεια των ωριαίας διδασκαλίας των θεωρητικών 
μαθημάτων και φροντιστηριακών ασκήσεων, ορίζεται σε 
σαράντα πέντε (45') λεπτά της ώρας μετά τη λήξη της ο¬ 
ποίας ακολουθεί διάλειμμα δέκα πέντε (15') λεπτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα πέντε (55') λεπτά. Οι φροντι¬ 
στηριακές, εργαστηριακές και πρακτικές ασκήσεις γίνο¬ 
νται χωρίς διάλειμμα μετά από απόφαση της ομάδας μα¬ 
θημάτων. 

3. Η διάρκεια διεξαγωγής των σεμιναρίων ρυθμίζεται από 
τον διδάσκοντα σε συνεννόηση με τους διδασκόμενους. 

Άρθρο 8 

Εκπαιδευτικές εκδρομές 

1. α) Για την αποτελεσματικότερη εμπέδωση των θεω¬ 
ρητικών γνώσεων των σπουδαστών οργανώνονται, με 
πρωτοβουλία και ευθύνη του τμήματος, εκπαιδευτικές ε¬ 
πισκέψεις και εκδρομές μικρής χρονικής διάρκειας, που 
δεν μπορούν να υπερβαίνουν συνολικά τις τρεις (3) συνε¬ 
χόμενες εργάσιμες ημέρες το εξάμηνο, σε χώρους εργα¬ 
σίας και βιομηχανικών εγκαταστάσεων. Η έγκριση παρέ¬ 
χεται σύμφωνα μετο εσωτερικό κανονισμό του Τ.Ε.Ι. 

β) Πολυήμερες άνω των τριών (3) ημερών, εκπαιδευτι¬ 
κές εκδρομές, στο εσωτερικό ή το εξωτερικό, πραγματο¬ 
ποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. 

Η έγκριση παρέχεται από τον Υπουργό Εθνικής Παιδεί¬ 
ας και Θρησκευμάτων ύστερα από εισήγηση του οικείου 
τμήματος, στην οποία περιλαμβάνεται το πρόγραμμα εκ¬ 
παιδευτικών επισκέψεων και εκτίμηση της απαιτούμενης 
δαπάνης μεταφοράς των σπουδαστών και πρόταση του 
συμβουλίου του οικείου Τ.Ε.Ι. 

Άρθρο 9 

Προπαρασκευαστικά φροντιστήρια 

1. Με εισήγηση της Γενικής Συνέλευσης του τμήματος 
και απόφασης του συμβουλίου της σχολής είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν να ανταποκριθούν στις α¬ 
παιτήσεις των μαθημάτων του α' και β' εξαμήνου σπουδών 
του τμήματος ή της ξένης γλώσσας. Η διοργάνωση των 
προπαρασκευαστικών φροντιστηρίων μπορεί να γίνει ή 
σε επίπεδο σχολής ή και σε επίπεδο ΤΕΙ. Στην τελευταία 
περίπτωση απαιτείται απόφαση του συμβουλίου του ΤΕΙ 
μετά από εισηγήσεις των ενδιαφερομένων σχολών. 

2. Τα προπαρασκευαστικά φροντιστήρια διαρκούν ένα 
διδακπκό εξάμηνο με τρεις (3) το πολύ εβδομαδιαίες δι¬ 
δακτικές ώρες ανά μάθημα. Είναι όμως δυνατή η σύμπτυ¬ 
ξή τους σε μικρότερο χρονικό διάστημα με ανάλογη αύ¬ 
ξηση των εβδομαδιαίων διδακτικών ωρών. Τα προπαρα¬ 
σκευαστικά φροντιστήρια γίνονται κατά κανόνα πέρα από 
το κανονικό ωράριο σπουδών και δεν καταλήγουν σε τε¬ 
λική αξιολόγηση της επίδοσης των σπουδαστών. 

3. Η διδασκαλία στα προπαρασκευαστικά φροντιστήρια 

ανατίθεται σε μέλη του Ε.Π. ή Ε.Ε.Π. σύμφωνα με τις δια¬ 
τάξεις που αναφέρονται στη διδασκαλία των κανονικών 
μαθημάτων. 


ΚΕΦΑΛΑΙΟ ΤΡΙΤΟ 

Φοίτηση, Έλεγχος Επίδοσης , Επιτυχής 
Παρακολούθηση 


Άρθρο 10 

1. Οι σπουδαστές υποχρεούνται να παρακολουθήσουν 
όλα τα μαθήματα του προγράμματος σπουδών τους, 
σύμφωνα με τη δήλωσή τους και τις ρυθμίσεις της παρα¬ 
γράφου 8 του άρθρου 4 του κανονισμού αυτού. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από τηνομάδα μαθημάτων 
και ανακοινώνεται από τον διδάσκοντα στην αρχή κάθε ε¬ 
ξαμήνου με βάση το ωρολόγιο πρόγραμμα του τμήματος, 
αφού ληφθούν υπόψη οι ημέρες που επίσημα δεν θα 
πραγματοποιηθούν μαθήματα κατά τη διάρκεια του εξα¬ 
μήνου, σύμφωνα με τις διατάξεις του άρθρου 3 παράγρ. 
και 3 του παρόντος κανονισμού. 

3. Σε κάθε περίπτωση, εάν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 
οποιονδήποτε λόγο μικρότερος από τα δύο τρίτα (2/3) 
του προβλεπόμενου στο πρόγραμμα σπουδών για όλο το 
διδακπκό εξάμηνο, το μάθημα αυτό θεωρείται ότι δεν δι¬ 
δάχτηκε. Η διαπίστωση γίνεται κατά τη λήξη του εξαμή¬ 
νου με πράξη της ομάδας μαθημάτων και ευθύνη του υ¬ 
πεύθυνου αυτής. 


Άρθρο 11 

Βαθμολογική κλίμακα 


1. Η βαθμολογία σε όλα τα μαθήματα εκφράζεται με την 
αριθμητική κλίμακα: μηδέν έως δέκα (0-10), με βάση επι¬ 
τυχίας το βαθμό πέντε (5). 

2. Ο χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 


από 0-3,9 
από 4-4,9 
από 5-6,9 
από 7-8,4 
από 8,5-10 


«κακώς» 
«ανεπαρκώς» 
«καλώς» 
«λίαν καλώς» 
«άριστα» 


3. Ολοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιας μονάδας. 

Άρθρο 12 

Βαθμοί εργαστηρίου, προόδου και εξετάσεων 

1. α) Για την επιτυχή παρακολούθηση εργαστηριακού 
μαθήματος ή του εργαστηριακού μέρους μεικτού μαθή¬ 
ματος απαιτείται ο σπουδαστής να έχει διεξαγάγει με επι¬ 
τυχία τα 80% των ασκήσεων που πραγματοποιήθηκαν κα¬ 
τά την διάρκεια του εξαμήνου. Την τελευταία εβδομάδα 
του εξαμήνου μπορούν να διεξάγονται συμπληρωματικές 
εργαστηριακές ή πρακτικές ασκήσεις για όσους σπουδα¬ 
στές έχουν αποτύχει ή απουσιάσει σε ποσοστό μέχρι 15% 
των πραγματοποιηθεισών ασκήσεων και μέχρι τη συ¬ 
μπλήρωση του 80%. Τη σχετική απόφαση παίρνει η ομά¬ 
δα μαθημάτων. 

β) Ο βαθμός του εργαστηρίου ή του εργαστηριακού ή 
πρακτικού μέρους μικτού μαθήματος είναι ανάλογα με τη 
φύση του εργαστηρίου και μετά από απόφαση της ομά¬ 
δας μαθημάτων, ι) ο μέσος όρος όλων των επιμέρους 
βαθμών των ασκήσεων που ο σπουδαστής έχει διεξαγά- 
γει με επιτυχία στα ποσοστά του προηγούμενου εδαφίου, 
ή ιι) οι βαθμοί σε εξετάσεις που διεξάγονται τμηματικά ή 
τελικά σε όλη την ύλη του εργαστηρίου. 

γ) Στο τέλος του εξαμήνου ο διδάσκων καταθέτει στο 
τμήμα τη βαθμολογία του εργαστηρίου ή των πρακτικών 
ασκήσεων που καταχωρείται στο πρωτόκολλο και αρχει¬ 
οθετείται . 

2. α) Η χρησιμοποίηση ή όχι συστήματος ενδιάμεσης α¬ 
ξιολόγησης σε θεωρητικά μαθήματα ή θεωρητικό μέρος 
μικτών μαθημάτων, οι συγκεκριμένες μορφές αξιολόγη¬ 
σης (γραπτές εργασίες, γραπτές δοκιμασίες, ασκήσεις, 
κ.λ,π.), το ποσοστό συμμετοχής της ενδιάμεσης αξιολό¬ 
γησης (προόδου) στην τελική βαθμολογία του μαθήμα¬ 
τος και οι λοιπές λεπτομέρειες που αφορούν την πρόοδο 
αποφασίζονται από τη Γενική Συνέλευση του τμήματος με 
πλειοψηφία των 2/3 του συνόλου των μελών της. 

β) Η διεξαγωγή της διδασκαλίας ενδιάμεσης αξιολόγη¬ 
σης, στα Τμήματα που αποφασίζεται, ανακοινώνεται με 
ευθύνη του διδάσκοντα τουλάχιστον πέντε (5) ημέρες 
πριν από την ημέρα διεξαγωγής της. 

3. Μετά το τέλος της τελευταίας εβδομάδας διεξαγω¬ 
γής μαθημάτων του εξαμήνου, ο διδάσκων καταθέτει στο 
Τμήμα κατάσταση των σπουδαστών με τον αντίστοιχο 
βαθμό προόδου για τον καθένα, σε κάθε μάθημα που του 
έχει ανατεθεί. Με ευθύνη του Προϊσταμένου του Τμήμα¬ 
τος ανακοινώνεται έγκαιρα και πάντως πριν από τις τελι¬ 
κές εξετάσεις, ο πίνακας με τις πιστωτικές μονάδες που 
συγκέντρωσαν σε κάθε μάθημα οι σπουδαστές. 

4 , α) Ο τελικός βαθμός θεωρητικού μαθήματος ή θεω¬ 
ρητικού μέρους μικτού μαθήματος είναι το άθροισμα των 
πιστωτικών μονάδων που συγκέντρωσε ο σπουδαστής α¬ 
πό την επίδοσή του στην πρόοδο, όπου αυτή υπάρχει, και 
την τελική εξέταση. Για τον υπολογισμό των πιστωτικών 
μονάδων ο βαθμός προόδου και ο βαθμός τελικής εξέτα¬ 
σης πολλαπλασιάζονται με τους αντίστοιχους συντελε¬ 
στές που έχουν άθροισμα τη μονάδα και καθορίζονται με 
απόφαση της Γενικής Συνέλευσης του Τμήματος με πλει¬ 
οψηφία των 2/3 του συνόλου των μελώντης. Στα τμήματα 
που αποφασίζεται να μην υπάρχει ενδιάμεση αξιολόγη¬ 
ση, ο τελικός βαθμός του θεωρητικού μαθήματος ή του 
θεωρητικού μέρους μικτού μαθήματος είναι ο βαθμός 
των τελικών εξετάσεων της περιόδου. Η βαθμολόγηση 
της προόδου και της τελικής εξέτασης γίνεται με βάση τη 
δεκάβαθμη κλίμακα. 

β) Σπουδαστής θεωρείται επιτυχών στα μαθήματα εκεί¬ 
να που συγκέντρωσε 5 τουλάχιστον πιστωτικές μονάδες 
με οποιονδήποτε τρόπο. 

5. Ο βαθμός αυτών που προέρχονται από κατάταξη ε¬ 
ξάγεται ως εξής: το τμήμα υποδοχής με απόφαση του 
συμβουλίου του σύμφωνα με τις κείμενες διατάξεις, α¬ 
παλλάσσει τους κατατασσόμενους από μαθήματα ή α¬ 
σκήσεις που έχουν εξεταστεί με επιτυχία στη σχολή ή το 
τμήμα προέλευσης, προσαρμόζει τους βαθμούς των μα¬ 
θημάτων αυτών, όπου απαιτείται και καθορίζει τα μαθή¬ 
ματα και ασκήσεις προηγούμενων εξαμήνων στα οποία οι 
κατατασσόμενοι οφείλουν να εξετασθουν εφόσον δεν δι¬ 
δάχθηκαν ή δεν ασκήθηκαν πλήρως ή επαρκώς σ’ αυτά 
στη σχολή ή το τμήμα προέλευσης, ανεξάρτητα από το ε¬ 
ξάμηνο που έγινε η κατάταξη. 

6. Σπουδαστής που δεν παρακολούθησε με επιτυχία, 
σύμφωνα με τις διατάξεις της παραγράφου 7 του άρθρου 
αυτού, υποχρεωτικό μάθημα, πρέπει να το επαναλάβει 
κατά το επόμενο εξάμηνο. Αν απέτυχε σε κατ’ επιλογήν υ¬ 
ποχρεωτικό μάθημα ομάδας μαθημάτων που χαρακτηρί¬ 
ζουν κατεύθυνση, πρέπει να το επαναλάβει το επόμενο ε¬ 
ξάμηνο ή να αλλάξει το μάθημα ή την κατεύθυνση, ενώ αν 


απέτυχε σε προαιρετικό μάθημα μπορεί να το επαναλαβει 
σε επόμενα εξάμηνα ή να το αντικαταστήσει με άλλα. 

Εξαιρέσεις από τις ρυθμίσεις της παραγράφου αυτής 
μπορούν να εισαχθού ν με απόφαση της Γενικής Συνέλευ¬ 
σης του τμήματος με πλειοψηφία των 2/3 του συνόλου 
των μελώντης. Για κάθε μάθημα που δηλώνει ο σπουδα¬ 
στής, μπορεί να συμμετάσχει στις δύο (2) εξεταστικές πε¬ 
ριόδους που ακολουθούντο εξάμηνο. 

7. α) Ο τελικός βαθμός προκύπτει από το συνυπολογι- 
σμό των βαθμώντου θεωρητικού και εργαστηριακού πρα¬ 
κτικού μέρους του μικτού μαθήματος με συντελεστές που 
κυμαίνονται μεταξύ 0,40 και 0,60 και έχουν άθροισμα ένα 
( 1 ). 

Η κατανομή αυτή καθορίζεται από το Συμβούλιο του 
τμήματος μετά από εισήγηση των οικείων ομάδων μαθη¬ 
μάτων. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη¬ 
ριακό πρακτικό μέρος του μαθήματος αυτού έχει την έν¬ 
δειξη τουλάχιστον "καλώς". 

γ) Ο τελικός βαθμός αμιγώς εργαστηριακού πρακτικού 
ή αμιγώς θεωρητικού μαθήματος είναι ο βαθμός που κα¬ 
θορίζεται στις παρ.1 και 4 και 6 του άρθρου αυτού αντί¬ 
στοιχα. 

δ) Σε περίπτωση επιτυχούς παρακολούθησης ενός μό¬ 
νου μέρους μικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 
Κανονισμός 

Εξετάσεων Περιόδου και Πτυχιακής εργασίας 
Ληψη Πτυχίου 

Αρθρο 13 

Εξεταστικές περίοδοι εξαμήνου, πρόγραμμα εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δύο (2) εξεταστικές περίοδοι, δύο (2) 
εβδομάδων η κάθε μία , κατά τη διάρκεια των οποίων οι 
σπουδαστές εξετάζονται γραπτά σε όλη τη διδακτέα ύλη 
κάθε μαθήματος που δηλώθηκε από το σπουδαστή και 
προβλέπεται από τα αναλυτικά προγράμματα. 

2. Με την επιφύλαξη τ ων εδαφίων α' (περίπτωση ι και. ιι) 
και β' της παραγράφου 4 του άρθρου 12, οι εξετάσεις πε¬ 
ριόδου σε θεωρητικά μαθήματα ή στο θεωρητικό μέρος 
μικτών μαθημάτων είναι για όλους τους σπουδαστές που 
τα έχουν δηλώσει υποχρεωτικές και διεξάγονται με βάση 
το πρόγραμμα εξετάσεων που συντάσσεται από το συμ¬ 
βούλιο του τμήματος και ανακοινώνεται με ευθύνη του 
προϊσταμένου του τμήματος πέντε (5) τουλάχιστον ημέ¬ 
ρες πριν από την έναρξη των εξετάσεων. 

Το πρόγραμμα των εξετάσεων περιλαμβάνει: 

— το εξεταζόμενο μάθημα με τον κωδικό του αριθμό 

— τον εισηγητή των θεμάτων 

— ημερομηνία, ώρα και αίθουσα εξετάσεων 

— τα ονοματεπώνυμα των εποπτών και επιτηρητών. 

3. Σε περίπτωση που για λόγους μη υπαιτιότητας των 
σπουδαστών δεν πραγματοποιηθούν οι τελικές εξετάσεις 
της μιας ή και των δύο εξεταστικών περιόδων σε μάθημα 
ή μαθήματα του οικείου διδακτικού εξαμήνου, αυτές διε- 
νεργούνται στο αμέσως επόμενο διδακτικό εξάμηνο και 
μετά τη λήξη των εβδομάδων διδασκαλίας του εξαμήν ου 
αυτού. Στην περίπτωση αυτή κατοχυρώνεται ο βαθμός 

προόδου. Για τη συμμετοχή στις εξετάσεις μαθημάτων 
που διεξάγονται, σύμφωνα με τα προηγούμενα, στο αμέ¬ 
σως επόμενο διδακτικό εξάμηνο, δεν απαιτείται δήλωση 
του μαθήματος από το σπουδαστή, ούτε έχουν εφαρμο¬ 
γή, όσον αφορά στα μαθήματα αυτά, οι περιορισμοί της 
διάταξης των περιπτώσεων ι, ιι εδαφίου β της παραγρά¬ 
φου 8 του άρθρου 4 του παρόντος κανονισμού. 

Αρθρο 14 

Οργάνωση των εξετάσεων περιόδου 

1. Τη γενική ευθύνη εύρυθμης διεξαγωγής των εξετά¬ 
σεων του τμήματος έχει ο προϊστάμενος του τμήματος ο 
οποίος μεριμνά έγκαιρα για τον ορισμό εποπτών, την κα¬ 
ταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσε¬ 
ων. 

2. Ως επιτηρητές των εξετάσεων ορίζονται από το συμ¬ 
βούλιο του τμήματος τακτικά και έκτακτα μέλη του Ε.Π. 
και Ε.Ε.Π. στα πλαίσια των ωρών απασχόλησής τους κα¬ 
τά βαθμίδα και με συνεκτίμηοη του χρόνου που απαιτείται 
για την ετοιμασία των εισηγήσεων και για τις διορθώσεις 
των γραπτών δοκιμίων, καθώς και μέλη του Ε.Τ.Π. Σε πε¬ 
ρίπτωση έλλειψης του προαναφερόμενου προσωπικού 
ως επιτηρητές ορίζονται και άλλες κατηγορίες προσωπι¬ 
κού με πράξη του προϊσταμένου του τμήματος. 

3. Τα θέματα των εξετάσεων εισηγείται αυτός ή αυτοί 
που δίδαξαν το μάθημα, σύμφωνα με τις διακρίσεις του 
άρθρου 6 παραγρ. 3α του παρόντος κανονισμού, κατά το 
εξάμηνο που έληξε και σε περίπτωση απουσίας του ή κω¬ 
λύματος, τα θέματα θέτει και εισηγείται άλλος εκπαιδευ¬ 
τικός από την ίδια ομάδα μαθημάτων που ορίζεται με 
πράξη του προϊσταμένου του τμήματος μετά από εισήγη¬ 
ση της ομάδας μαθημάτων. 

4. Προφορική εξέταση γίνεται μόνο σε περιπτώσεις α¬ 
ντικειμενικής αδυναμίας του σπουδαστή να εξεταστεί 
γραπτά, όπως σπάσιμο χεριού, φυσική μειονεξία, κ.λ.π. 
Στις περιπτώσεις αυτές προφορικής εξέτασης, ορίζεται 
και δεύτερος εξεταστής συναφούς ειδικότητας, με πρά¬ 
ξη του υπεύθυνου της ομάδας μαθημάτων και ο βαθμός 
είναι ο μέσος όρος των δύο (2) βαθμών. 

5. Η διάρκεια επεξεργασίας των θεμάτων κατά την γρα¬ 
πτή εξέταση κάθε μαθήματος σε καμία περίπτωση δεν 
μπορεί να υπερβεί τις τρεις {3) ώρες. Οι εξετάσεις κάθε 
μαθήματος διεξάγονται με τηνευθύνη του διδάσκονται το 
μάθημα. 

6. Σπουδαστής που απέτυχε σε μάθημα σε τέσσερις (4) 
περιόδους εξετάσεων μπορεί να ζητήσει, μέσα σε δέκα 
(10) ημέρες από τη λήξη της τελευταίας περιόδου εξετά¬ 
σεων, την επανεξέτασή του στο συγκεκριμένο μάθημα α¬ 
πό τριμελή επιτροπή εκπαιδευτικών σχετικής ειδικότη¬ 
τας, που ορίζεται με πράξη του προϊσταμένου του τμήμα¬ 
τος. 

Άρθρο 15 

Διαδικασία διεξαγωγής εξετάσεων, «τράπεζα θεμάτων» 

1. Για την ανάπτυξη των θεμάτων, χορηγούνται στους ε¬ 
ξεταζόμενους σπουδαστές ειδικά σφραγισμένα και υπο¬ 
γραμμένα ιδιόχειρα από τον εξεταστή του μαθήματος 
φύλλο χάρτου (κόλλες αναφοράς ή τυπωμένα ερωτημα¬ 
τολόγια) με ευθύνη των επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται ν’ ανπγράφει από 


βιβλία ή σημειώσεις ή γραπτά σπουδαστή ή συνεννοείται 
με άλλον ή άλλους σπουδαστές ή παρεμποδίζει την ομα¬ 
λή διεξαγωγή των εξετάσεων: α) μηδενίζεται, αφού ση¬ 
μειωθεί και μονογραφηθεί το γραπτό του από τον επιτη¬ 
ρητή που έκανε τη διαπίστωση αυτή και β) δε συμμετέχει 
για το συγκεκριμένο μάθημα στις δύο (2) επόμενες εξε¬ 
ταστικές περιόδους. 

4. Μέσα σε πέντε (5) ημέρες από τη διεξαγωγή του μα¬ 
θήματος ο εκπαιδευτικός καταθέτει στο τμήμα τη βαθμο¬ 
λογία των εξετάσεων περιόδου καθώς και τον τελικό βαθ¬ 
μό του μαθήματος. Μετά από σχετικό έλεγχο το τμήμα 
προβαίνει στην ανακοίνωση των αποτελεσμάτων και στην 
αρχειοθέτηση των βαθμολογιών. 

5. Γραπτά δοκίμια φυλάσσονται με ευθύνη του εξετα¬ 
στή για ένα εξάμηνο. μετά την παρέλευση του οποίου δια¬ 
τίθενται για πολτοποίηση με απόφαση του συμβουλίου 
της σχολής. Κατά το διάστημα αυτό σπουδαστής μπορεί 
να ζητήσει από τον εξεταστή να συμβουλευτεί το γραπτό 
του. 

6. α) Ο εξεταστής κάθε μαθήματος υποχρεούνται να πα- 
ραδίδει στη Γραμματεία τμήματός του ένα (1) αντίγραφο 
των θεμάτων που προορίζονται για την εξέταση των 
σπουδαστών. 

β) Για την αρχειοθέτηση, διατήρηση και διακίνηση των 
θεμάτων του προηγούμενου εδαφίου δημιουργείται σε 
κάθε «τράπεζα θεμάτων» κατά μάθημα, σκοπός της οποί¬ 
ας είναι η διευκόλυνση των εξεταστικών διαδικασιών. 

Ο χαρακτήρας των θεμάτων είναι εμπιστευτικός. 

γ) Η «τράπεζα θεμάτων» λειτουργεί και ως δανειστική 
μεταξύ των μελών του Ε.Π. και Ε.Ε.Π. του τμήματος και 
της σχολής. 

Άρθρο 16 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μια πτυχιακή εργασία με θέμα που πρέπει να έχει άμεση 
σχέση με τα πραγματικά προβλήματα της παραγωγής και 
των υπηρεσιών. 

Τα τακτικά και έκτακτα μέλη του ΕΠ προτείνουν θέματα 
πτυχιακής εργασίας τα οποία εγκρίνονται από την ομάδα 
μαθημάτων και ανακοινώνονται έγκαιρα στους σπουδα¬ 
στές. 

Για την εκπόνηση της πτυχιακής εργασίας χρησιμοποι¬ 
ούνται , εφόσον είναι απαραίτητο, οι χώροι και ο εξοπλι¬ 
σμός καθώς επίσης τυχόν αναγκαία οικονομικά μέσα του 
Τ.Ε.Ι. Πτυχιακή εργασία μπορεί να πραγματοποιηθεί επί¬ 
σης εκτός Τ.Ε.Ι. σε οργανισμούς, ιδρύματα, υπηρεσίες, ι¬ 
διωτικές επιχειρήσεις κ.λ,π., ύστερα από απόφαση του 
συμβουλίου του τμήματος. Τις προϋποθέσεις ανάθεσης 
πτυχιακών εργασιών και κάθε σχετικό θέμα καθορίζει με 
απόφασή της η ομάδα μαθημάτων. 

2. Κάθε θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 

3. Κάθε τακτικό ή έκτακτο μέλος του Ε. Π. του τμήματος 
στα πλαίσια απασχόλησής τους αναλαμβάνει την επίβλε¬ 
ψη αριθμού πτυχιακών εργασιών ανάλογα με τις ώρες δι¬ 
δακτικού έργου που του έχει ανατεθεί. Ο αριθμός πτυχια¬ 
κών εργασιών που μπορούν να επιβλέπουν τα μέλη του 
Ε.Π. καθορίζεται από το συμβούλιο του ΤΕΙ ύστερα από 
εισηγήσεις των συ μβουλίων των τμημάτων. 

4. Από την ομάδα μαθημάτων ορίζεται για κάθε θέμα 
πτυχιακής εργασίας ένα τακτικό ή έκτακτο μέλος του Ε.Π. 

που επιβλέπει την πρόοδο στην επεξεργασία του θέμα¬ 
τος, καθοδηγεί τους σπουδαστές στην αναζήτηση της κα¬ 
λύτερης λύσης, φροντίζει για την παροχή των αναγκαίων 
διευκολύνσεων σε χώρους και σε εξοπλισμό και εποπτεύ¬ 
ει τα μέλη του Ε.Τ.Π. όπου η συμβολή τους κρίνεται ανα¬ 
γκαία. Επίσης εισηγείται στον πρ οϊστάμενο του τμήματος 
τη διάθεση των απαραίτητων χρηματικών ποσών για ανα¬ 
λώσιμα υλικά κ.λ.π. Για πτυχιακές εργασίες που πραγμα¬ 
τοποιούνται σε χώρους εκτός Τ.Ε.Ι., ο επιβλέπων εκπαι¬ 
δευτικός περιορίζεται στο επιστημονικό-τεχνικό μέρος 
της εργασίας. 

Επίβλεψη πτυχιακής εργασίας μπορεί ν’ ανατεθεί σε τα¬ 
κτικά ή έκτακτα μέλη Ε.Π. άλλου τμήματος ή γενικού τμή¬ 
ματος μετά από κοινή απόφαση των συμβουλίων των δύο 
τμημάτων, 

5. Η επεξεργασία της πτυχιακής εργασίας μπορεί να ε¬ 
πεκταθεί και πέρα από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. 

6. Μετά την ολοκλήρωση της πτυχιακής εργασίας και ύ¬ 
στερα από έγκριση του επιβλέποντα εκπαιδευτικού, υπο¬ 
βάλλεται μέσω του πρωτοκόλλου στο τμήμα. Το συμβού¬ 
λιο του τμήματος ορίζει ημερομηνία μέσα στο χρόνο μα¬ 
θημάτων, κατά την οποία γίνεται παρουσίαση της 
πτυχιακής εργασίας ή αριθμού πτυχιακών εργασιών ενώ¬ 
πιον τριμελούς επιτροπής από μέλη του Ε.Π. του τμήμα¬ 
τος συναφούς ειδικότητας εκ των οποίων ο ένας είναι ο ει¬ 
σηγητής. Την παρουσίαση αυτή μπορούν να παρακολου¬ 
θήσουν όλα τα μέλη του Ε.Π. και οι σπουδαστές της 
σχολής. 

7. Σε περίπτωση έλλειψης μελών του Ε.Π. συναφούς ει¬ 
δικότητας στο ίδιο τμήμα, η επιτροπή συμπληρώνεται α¬ 
πό μέλη άλλου τμήματος ή γενικού τμήματος που έχουν 
συνάφεια με το αντικείμενο. Τα μέλη της επιτροπής πα¬ 
ρακολουθούν την παρουσίαση της εργασίας και υποβάλ¬ 
λουν διευκρινιστικές και εξεταστικές ερωτήσεις, ώστε να 
διαμορφώσουν άποψη για την ορθότητα και την πληρό¬ 
τητα της λύσης που δόθηκε στο πρόβλημα και για το βαθ - 
μό συμμετοχής καθενός από τους συμμετέχοντες στην ε¬ 
πεξεργασία του θέματος σπουδαστές. Τα μέλη της επι¬ 
τροπής εξέτασης της πτυχιακής εργασίας αποφασίζουν 
κατά πλειοψηφία, ύστερα από πρόταση του επιβλέπονται 
εκπαιδευτικού για το βαθμό που θα δοθεί στην πτυχιακή 
εργασία ή σε καθένα από τους συμμετέχοντες στην ομά¬ 
δα επεξεργασίας ξεχωριστά. 

8. Σε περίπτωση που μια πτυχιακή εργασία κριθεί ελλι¬ 
πής, αναπέμπεται για συμπληρωμαπκή επεξεργασία, ο¬ 
πότε επαναλαμβάνεται η διαδικασία υποβολής και πα¬ 
ρουσίαση, όπως ορίζεται στις παραγράφους 6 και 7 του 
άρθρου αυτού. 

Άρθρο 17 

Βαθμός πτυχίου - Ανακήρυξη ιττυχιούχων 

1.0 βαθμός πτυχίου με προσέγγιση δύο (2) δεκαδικών 
ψηφίων και προκύπτει από το τύπο: 

π δ1β1+δ2β2+.+δνβν 

' - 62 + 6 » 

όπου β1β2 ... βν είναι οι βαθμοί όλων των μαθημάτων 
που παρακολούθησε ο σπουδαστής και δ 152.... δν οι α¬ 
ντίστοιχες διδακτικές μονάδες σύμφωνα με την παρά¬ 
γραφο 4 του άρθρου 4 του διατάγματος αυτού. 


Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στην ίδια 
παράγραφο του άρθρου 4 του παρόντος. 

2. Ο/Η τελειόφοιτος του Τ.Ε.Ι. ανακηρύσσεται πτυχιού- 
χος, αφότου συμπληρώθηκαν όλες οι απαιτούμενες, σύυ- 
φωνα με την παράγραφο 5 του άρθρου 27 του νόμου 
1404/1983, προϋποθέσεις και ειδικότερα από τη χρονο¬ 
λογία που κατατέθηκε μέσω πρωτοκόλλου του τμήματος 
και η τελευταία προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι σπουδών, Ταυτότητα, Τηρούμενα βιβλία 

Άρθρο 18 
Τίτλοι σπουδών 

1. Στους σπουδαστές των ΤΕΙ χορηγούνται οι ακόλου¬ 
θοι τίτλοι και πιστοποιητικά σπουδών: 

α) πιστοποιητικό σπουδασπκής κατάστασης 
β) πιστοποιητικό αναλυτικής βαθμολογίας 
γ) πιστοποιητικό αποφοίτησης (αντίγραφο πτυχίου) 
δ) πτυχίο 

2. Το πιστοποιητικό σπουδαστικής κατάστασης αποτε¬ 
λεί απόσπασμα του μητρώου του σπουδαστή. 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4.0 τύπος του πτυχίου καθορίζεται σύμφωνα μετηνπα- 
ραγρ. 8 του άρθρου 27 του Ν. 1404/1983. 

5. α) Ο χαρακτηρισμός του βαθμού του πτυχίου των α¬ 
ποφοίτων των Τεχνολογικών Εκπαιδευτικών Ιδρυμάτων 
καθορίζεται ως εξής: 
από 5-6,9 «καλώς» 
από 7-8,4 «λίαν καλώς» 
από 8,5-10 «άριστα». 

β) Όλοι οι βαθμοί υπολογίζονται και καταχωρούνται με 
προσέγγιση ενός δέκατου (1/10) της ακέραιας μονάδας. 

Άρθρο 19 

Σπουδαστική ταυτότητα, Εισιτήριο 

Στους σπουδαστές των Τ.Ε.Ι. χορηγούνται: α) σπουδα¬ 
στική ταυτότητα, ο τύπος και το περιεχόμενο της οποίας 
καθορίζεται με απόφαση του Υπουργού Εθνικής Παιδείας 
και Θρησκευμάτων, και β) δελτίο ειδικού σπουδαστικού 
εισιτηρίου σύμφωνα με τις κείμενες διατάξεις. 

Άρθρο 20 

Τηρούμενα βιβλία στο τμήμα και τη σχολή 

1. Για την παρακολούθηση της σπουδασπκής κατάστα¬ 
σης του τμήματος τηρούνται τα ακόλουθα βιβλία και πρα¬ 
κτικά: 

α) Μητρώο σπουδαστών 
β) Μητρώο πτυχιούχων 

γ) Βιβλίο πρακτικών συμβουλίου του τμήματος 
δ) Βιβλίο πρακτικών γενικής συνέλευσης του τμήματος 

2. α) 0 τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό των Τ. Ε.Ι. 

β) Τα βιβλία των πρακτικών του συμβουλίου και της γε¬ 
νικής συνέλευσης του τμήματος αποτελούνται από τα επί 
μέρους δακτυλογραφημένα πρακτικά τα οποία στο τέλος 
κάθε χρόνου βιβλιοδετούνται και αρχειοθετούνται χρονο¬ 
λογικά. 

3. Σε επίπεδο σχολής τηρείται μόνο βιβλίο πρακτικών 
του συμβουλίου σύμφωνα με την περίπτωση β' της προη¬ 
γούμενης παραγράφου. 

4. Ανάλογα με τις τεχνικές του δυνατότητες, κάθε τμή¬ 
μα του Τ.Ε.Ι. μπορεί να χρησιμοποιεί ηλεκτρονικό υπολο¬ 
γιστή για την τήρηση του μητρώου των σπουδαστών και 
της αναλυτικής βαθμολογίας τους και να χορηγεί μηχα¬ 
νογραφημένα πιστοποιητικά σπουδαστικής κατάστασης, 
αναλυτικής βαθμολογίας, κ,λ.π. στους ενδιαφερόμενους 
σπουδαστές». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Η 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




